rejauldu/bengali-wikipedia huggingface dataset:
আদভানি লক্ষ্মী দেবী একজন অবসরপ্রাপ্ত ভারতীয় অভিনেত্রী যিনি কন্নড় সিনেমায় তার কাজের জন্য পরিচিত। তিনি তিন দশকেরও বেশি সময় ধরে কন্নড় চলচ্চিত্রে নায়িকা এবং সহ-অভিনেত্রী হিসেবে বিভিন্ন ভূমিকায় অভিনয় করেছেন।[ তথ্যসূত্র প্রয়োজন ] গন্ধদা গুড়ি (১৯৭৩) এবং শ্রী শ্রীনিবাস কল্যাণ (১৯৭৪) এর মতো ছবিতে তাঁর ভূমিকা, যেখানে তিনি কিংবদন্তি রাজকুমারের মায়ের ভূমিকায় অভিনয় করেছিলেন, তাকে বিখ্যাত করে তুলেছিল।  তিনি রূপদেবীর মা যিনি রাজকুমারের সাথে হালু জেনু (১৯৮২), সামায়দা গোম্বে (১৯৮৪) এবং ইয়ারিভানু (১৯৮৪) এর মতো কন্নড় চলচ্চিত্রে অভিনয় করেছিলেন। রাজকুমার তার নায়ক এবং তার ছেলের ভূমিকায় অভিনয় করার গৌরব অর্জন করেছেন। রাজকুমার লক্ষ্মী দেবীর ( শ্রী রমজানেয় যুদ্ধ - ১৯৬৩) এবং তার মেয়ে রূপাদেবীর (৩টি ছবিতে) বিপরীতে নায়ক চরিত্রে অভিনয় করার গৌরব অর্জন করেছেন।  কর্ণাটক রাজ্য সরকার লক্ষ্মী দেবীকে রাজকুমার আজীবন সম্মাননা (২০১৬) প্রদান করে।   পুরস্কার    ২০১৭ - কর্ণাটক চলনচিত্র একাডেমি দ্বারা এমভি রাজম্মা পুরস্কার ।   ২০১৬ – কর্ণাটক সরকার কর্তৃক ডঃ রাজকুমার পুরস্কার ।   ১৯৭৩–৭৪ - সেরা পার্শ্ব অভিনেত্রীর জন্য কর্ণাটক রাজ্য চলচ্চিত্র পুরস্কার - গন্ধদা গুড়ি   চলচ্চিত্র তালিকা    কন্নড়  গন্ধাদা গুড়ি পার্ট ২ (১৯৯৪)  জ্বলামুখী (১৯৮৫)  শ্রাবণ বান্থু (১৯৮৪)  মুদুদিদা থাভারে আরালিথু (১৯৮৩)  বাদাদা হু (১৯৮২)  চালিসুভা মোদাগালু (১৯৮২)  জন্ম জন্মদা অনুসন্ধান (১৯৮০)  মুগানা সেদু (১৯৮০)  রামা পরশুরামা (১৯৮০)  রুস্তুম জোড়ি (১৯৮০)  চন্দনাদা গোম্বে (১৯৭৯)  মধুরা সংগম (১৯৭৮)  লক্ষ্মী নিবাস (১৯৭৭)  বহাদ্দুর গান্ডু (১৯৭৬)  বায়ালু দারী (১৯৭৬)  মুগিয়াদা কথা (১৯৭৬)  ময়ূর (১৯৭৫)  নিরীক্ষে (১৯৭৫)  এরাডু কানাসু (১৯৭৪)  শ্রী শ্রীনিবাস কল্যাণ (১৯৭৪)  উপাসনে (১৯৭৪)  গন্ধাদা গুড়ি (১৯৭৩)  সীতেয়াল্লা সাবিত্রী (১৯৭৩)  বঙ্গারাদা মনুষ্যা (১৯৭২)  ভালে হুচ্চা (১৯৭২)  নন্দা গোকুলা (১৯৭২)  ভালে আদৃষ্টাভো আদৃষ্ট (১৯৭১)  নাম্মা সংসার (১৯৭১)  পাপা পুন্য (১৯৭১)  শরপাঞ্জরা (১৯৭১)  অনিরীক্ষিতা (১৯৭০)  করুলিনা কারে (১৯৭০)  মুরু মুত্তুগালু (১৯৭০)  মৃত্যু পাঞ্জরাদল্লি গুপ্তচারী ৫৫৫ (১৯৭০)  তাক্কা বিত্রে সিক্কা (১৯৭০)  ভগীরথী (১৯৬৯)  কাপ্পু বিলুপু (১৯৬৯)  মাক্কালে মানেগে মানিক্য (১৯৬৯)  মল্লাম্মানা পাভাদা (১৯৬৯)  মুকুন্দ চন্দ্র (১৯৬৯)  নাম্মা মাক্কালু (১৯৬৯)  ভাগ্য দেবথে (১৯৬৮)  মন্ত্রালয় মহাত্মে (১৯৬৬)  চান্দাভাল্লিয়া থোটা (১৯৬৪)  কালাবতী (১৯৬৪)  কাভালেরাড়ু কুলাভন্দু (১৯৬৪)  বীর সংকল্প (১৯৬৪)  জীবন তরঙ্গ (১৯৬৩)  কালিথারু হেন্নে (১৯৬৩)  শ্রী রামাঞ্জনেয় যুদ্ধ (সীতা) (১৯৬৩)  ভূদান (১৯৬২)  করুণেয়ে কুটুম্বদা কন্নু (১৯৬২)  তেজস্বিনী (১৯৬২)  দশাবতার (লক্ষ্মী, সীতা, রুক্মিণী) (১৯৬০)  জগজ্যোতি বসবেশ্বর (১৯৫৯)  আব্বা আ হুডুগি (১৯৫৯)  মানে থুম্বিদা হেন্নু (১৯৫৮)  মঙ্গলসূত্র (১৯৫৮)  শুক্রদেশ (১৯৫৭)  ভক্ত বিজয় (১৯৫৬)   তথ্যসূত্র   বিষয়শ্রেণী:কর্ণাটকের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী
ফারদাবাদ বাংলাদেশের ব্রাহ্মণবাড়িয়া জেলার বাঞ্ছারামপুর উপজেলার একটি গ্রাম। এটি পুরনো তিতাস নদীর তীরে অবস্থিত। ২০১১ সালের আদমশুমারি অনুসারে এই গ্রামের জনসংখ্যা ছিল ১০,৩৩১ জন। ফারদাবাদ গ্রামটি ফরদাবাদ ইউনিয়নের দ্বিতীয় বৃহত্তম জনবসতি, যার মোট জনসংখ্যা ছিল ২১,৯৫২ জন।   আরো দেখুন    বাংলাদেশের গ্রামগুলির তালিকা   তথ্যসূত্র     বিষয়শ্রেণী:চট্টগ্রাম জেলার গ্রাম বিষয়শ্রেণী:ব্রাহ্মণবাড়িয়া জেলার গ্রাম বিষয়শ্রেণী:উইকিউপাত্তে স্থানাঙ্ক আছে
প্রমথনাথ দত্ত একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী। বিদেশে ভারতীয় যুদ্ধবন্দীদের নিয়ে বিপ্লবী দল গড়ে তোলেন। তিনি দাউদ আলি দত্ত নামে বিদেশি বিপ্লবীদের কাছে অধিক পরিচিত হন। তিনি কলকাতার সুকিয়া স্ট্রীটের দত্ত পরিবারের সন্তান ছিলেন।   বিপ্লবী কর্মকাণ্ড  অল্পবয়েসে অনুশীলন সমিতিতে যোগ দিয়েছিলেন প্রমথনাথ। বিপ্লবী দলের নির্দেশে, অস্ত্রবিদ্যা আয়ত্ত করার উদ্দেশ্যে প্রথম প্রথম বিশ্বযুদ্ধের আগে দেশের বাইরে চলে যান। ১৯০৬ সালে আমেরিকা যান। সেখানে কোনো সামরিক ট্রেনিং স্কুলে ভর্তি হতে না পেতে ১৯০৯ সালে ফ্রান্সে চলে আসেন। মাদাম কামা প্রভৃতি বিপ্লবীদের সাহায্যে ফরেন লিজিয়নে যোগ দেন ৫ বছরের মেয়াদে। ঐ বাহিনীর সৈনিক হিসেবে ফরাসী ইকোয়েটোরিয়াল আফ্রিকা, ইন্দোচীন ইত্যাদি ফরাসী উপনিবেশগুলি ঘোরেন ও মেয়াদ শেষ হলে বাহিনী ছেড়ে কনস্টান্টিনোপল চলে যান। বৈদেশিক শক্তির সাহায্যে ভারতে ব্রিটিশবিরোধী বিপ্লব প্রচেষ্টা ছিল তার অন্যতম উদ্দেশ্য। কনস্টান্টিনোপল এসে দেশে দাউদ আলি ছদ্মনাম নেন। পরে সারা জীবন এই নামেই পরিচিত হয়েছেন।   মুক্তিবাহিনী গঠন  তুরস্কে এসে তার সাথে অপর বিপ্লবী পাণ্ডুরং খানকোজে'র সাথে আলাপ হয়। আমেরিকা থেকে আগত গদর পার্টির বিপ্লবী এবং মধ্যপ্রাচ্যের ব্রিটিশ ভারতীয় বাহিনী থেকে পলাতক বা বন্দী দেশীয় সেপাইদের নিয়ে এক মুক্তিবাহিনী তৈরীর পরিকল্পনা করেন তারা। তাদের উদ্দেশ্য ছিল ইরান ও বালুচিস্তানের ভেতর দিয়ে ভারতে প্রবেশ করে ইংরেজ শাসনের উচ্ছেদ সাধন। তুরস্কে, আনোয়ার পাশা (সৈনিক) ও তালাত পাশার সাথে দেখা করে নিজেদের পরিকল্পনা ব্যক্ত করেন। আফগানিস্তান ও বালুচ সীমান্ত এলাকায় প্রমথনাথ ব্রিটিশ পুলিশের গুলিতে আহত হন। আর ইরান সরকারকে চাপ দিয়ে ব্রিটিশরা মুক্তিবাহিনীর বিপ্লবী সৈনিকদের বন্দী করে। তাদের প্রায় সকলকেই গুলি করে মারা হয়। প্রমথনাথ একাধিকবার ইংরেজ পুলিশের হাতে ধরা পড়লেও পলায়নে সক্ষম হন ও আশ্রয় নেন উত্তর ইরানের পার্বত্য উপজাতির মধ্যে। ১৯২১ সালে বীরেন চট্টোপাধ্যায়, ভূপেন্দ্রনাথ দত্ত প্রমুখদের অনুরোধে সোভিয়েত ইউনিয়ন সরকার প্রমথনাথকে উদ্ধার করে আনে ইরান থেকে।   অধ্যাপনা  পায়ে গুলি লাগার দরুন তিনি শারীরিকভাবে দুর্বল হয়ে পড়েন। তাকে ক্রাচ নিয়ে চলতে হতো। সোভিয়েত ইউনিয়নে থাকা শুরু করেন। লেনিনগ্রাদ ইনস্টিটিউট ফর ওরিয়েন্টাল স্টাডিজে বাংলার পাশাপাশি উর্দু ও হিন্দি ভাষা পড়াতেন। সোভিয়েত দেশে বিদেশি ভাষার শিক্ষক হিসেবে প্রমথনাথ ওরফে দাউদ আলি দত্ত ব্যাপক পরিচিতি পান।   ব্যক্তিগত জীবন  তিনি একজন রুশ মহিলাকে বিবাহ করেছিলেন। তাদের পুত্র ইগর দাউদোভিচ দত্ত একজন পরমাণু বিজ্ঞানী হয়েছিলেন। বিখ্যাত বাঙালি ভূ-পর্যটক বিমল মুখোপাধ্যায় লেনিনগ্রাড গেলে তার সাথে প্রমথনাথের আলাপ হয়। তিনি একদিনের জন্যে তাদের অতিথি হয়েছিলেন। ১৯৫৪ সালে সোভিয়েত রাশিয়ায় মারা যান প্রমথনাথ দত্ত।   তথ্যসূত্র   বিষয়শ্রেণী:১৯৫৪-এ মৃত্যু বিষয়শ্রেণী:বাঙালি বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:কলকাতা জেলার ব্যক্তি বিষয়শ্রেণী:ভারতীয় স্বাধীনতা কর্মী
মরিয়ম মসজিদ (মারিয়া মসজিদ নামেও পরিচিত ()) হলো রোমানিয়ার নিয়াম্টস কাউন্টির অন্তর্গত বীরা কমিউনে অবস্থিত একটি মসজিদ। এটি ইসলাম গ্রহণকারী রোমানিয়ানদের জন্য নির্মিত। এটি ২০১৪ সালের গ্রীষ্মে উদ্বোধন করা হয়েছিল ড্যানিয়েল সিনিকারু কর্তৃক। তিনি তুর্দার একজন ট্রান্সসিলভানিয়ান বাসিন্দা এবং তিনি রেডিউতে চলে এসেছিলেন কারণ সেখানকার জমি সস্তা ছিল। তিনি সেখানে তার পরিবারের জন্য একটি বাড়ি এবং ইসলাম ধর্ম পালনের জন্য একটি ভবন, মারইয়াম মসজিদ নির্মাণ করেন।  বিদেশী, জন্মসূত্রে মুসলিম এবং ইসলামে ধর্মান্তরিত রোমানীয়দের তহবিলের মাধ্যমে মরিয়ম মসজিদ নির্মিত হয়েছিল। এর ভিত্তিপ্রস্তর অনুষ্ঠানে বাররর স্থানীয় কর্তৃপক্ষ এবং রোমানিয়ার বিভিন্ন প্রান্তের বেশ কয়েকজন মুসলিম উপস্থিত ছিলেন। সিনিপারু দাবি করেন যে মসজিদটি প্রতিষ্ঠার সময় রেডিয়ুর প্রায়  ব্যাসার্ধের মধ্যে প্রায় ১২ জন মুসলিম ছিল। যদিও তার পরিবারই গ্রামের একমাত্র মুসলিম পরিবার ছিল। ড্যানিয়েল সিনিপারুর স্ত্রী মারিয়া সিনিপারুও সানন্দে ইসলাম গ্রহণ করেছিলেন এবং তাদের তিন সন্তান ছিল, যাদের সকলকে অর্থোডক্স খ্রিস্টান হিসাবে বাপ্তিস্ম দেওয়া হয়েছিল। মসজিদটি ইসলামের কোনো নির্দিষ্ট শাখা অনুসরণ করে না। সিনিপারু বলেছেন যে তিনি তার সিদ্ধান্তের জন্য অপমানিত হয়েছেন এবং তিনি দোব্রুজাতে ধর্মের শান্তিপূর্ণ সহাবস্থানের প্রশংসা করেন। ২০১৫ সালের হিসাবে, মরিয়ম মসজিদে ৮ জন লোক উপাসনা করত।  ২০১৭ সালের হিসাবে, মসজিদে ১৮ থেকে ২০ জন লোক ধর্মান্তরিত হয়েছিল। তাদের বেশিরভাগই রোমানীয় এবং কিছু বিদেশীও ছিল এবং তারা মূলত অর্থোডক্স বা গ্রীক ক্যাথলিক ছিল।  আরও দেখুন  রোমানিয়ায় ইসলাম  তথ্যসূত্র  বিষয়শ্রেণী:রোমানিয়ার মসজিদ বিষয়শ্রেণী:২০১৪ সালে সমাপ্ত মসজিদ বিষয়শ্রেণী:২০১৪ সালে রোমানিয়ায় প্রতিষ্ঠিত বিষয়শ্রেণী:নিয়ামৎস কাউন্টির ভবন ও কাঠামো
কাব বিন আশরাফ ( , , ৬২৪-এ নিহত) ছিল মদিনার একজন ইহুদি নেতা ও কবি। বদরের যুদ্ধের ছয় মাস পর ইসলামের নবী মুহাম্মাদের নির্দেশে তাকে হত্যা করা হয়েছিল। Esat Ayyıldız, Ka‘b b. el-Eşref’in Arap-Yahudi Edebiyatındaki Şiirleri, Güncel Filoloji Çalışmaları, Lyon: Livre de Lyon, 2020. s.1-28.কাবের পিতা আরবের বনু তায়ি গোত্র এবং মাতা বনু নাদির গোত্রের অন্তর্ভুক্ত ছিলো, তাকে তার মায়ের গোত্রের অন্তর্ভুক্ত বলে গণ্য করা হতো, যেখানে সে একজন অন্যতম নেতৃস্থানীয় ব্যক্তি ছিল।  ইবনে ইসহাকের বর্ণনা অনুযায়ী, মুহাম্মদ কাবকে হত্যা করার জন্য তার অনুসারীদেরকে নির্দেশনা দেন, এর কারণ; কাবের প্রেরিত একটি চিঠি বদর যুদ্ধের পর মক্কায় পৌঁছেছিলো এবং তা মুহাম্মদের বিরুদ্ধে কুয়াইশদেরকে খেপিয়ে দিয়েছিল। সে এমন কবিতাও লিখত যেগুলোতে সে বদর যুদ্ধে নিহত কুরাইশদের জন্য দুঃখ প্রকাশ করতো। মদিনা থেকে ফেরার অল্পদিন পরেই সে মুসলিম মহিলাদের প্রকৃতি সম্পর্কে কটাক্ষ করে কবিতা রচনা করে। অন্যান্য ঐতিহাসিক সূত্র দাবি করে যে, কাবকে হত্যা করার কারণ ছিল যে, সে মুহাম্মদকে হত্যার জন্য একদল ইহুদির সঙ্গে গোপন পরিকল্পনা করেছিল। আল-যামাখাশারি, আল-তাবারসি, আল-রাযি এবং আল-বায়দাভির মত পরবর্তী ভাষ্যকারদের কাছ থেকে আরেকটি পৃথক মত পাওয়া যায় যে, কাবকে হত্যা করা হয়েছিল কারণ ফেরেশতা জিবরাইল মুহাম্মাদকে কাবের চুক্তি সম্পর্কে জানিয়ে দিয়েছিলেন, যেখানে কাব তার মক্কা সফরের সময় কুরাইশ এবং চল্লিশজন ইহুদির মধ্যে মুহাম্মাদের বিরুদ্ধে দ্বিপাক্ষিক সন্ধিচুক্তিতে আবু সুফিয়ানের সাথে সাক্ষর করেন। অধ্যাপক ইউরি রবিনের ভাষ্যমতে, প্রাথমিক উৎসগুলোতে কুরাইশ এবং ইবনে আশরাফের মাঝে সাক্ষরিত একটি মুসলিমবিরোধী সন্ধির অস্তিত্বের বিষয়ে বর্ণনা পাওয়া যেতে পারে।  সহিহ বুখারি এবং সহিহ মুসলিমের অসংখ্য হাদিসে কাবকে হত্যার নির্দেশটি উল্লেখ করা হয়েছে। ,      মুহাম্মাদের সঙ্গে দ্বন্দ্ব  বদরের যুদ্ধে মুসলিমদের জয়ের পর বন্দী কয়েকজন মক্কার নেতার মৃত্যুদন্ডের ঘটনায় কাব বিন আশরাফ অসন্তুষ্ট ছিল।  কাব এরপর মক্কা গিয়ে সেখানে কুরাইশদের প্রশংসায় কবিতা রচনা করে এবং মুসলিমদের বিরুদ্ধে অস্ত্রধারণে উৎসাহ যোগায়। কিছু সূত্র অনুযায়ী কাব মক্কা গিয়ে মুহাম্মাদের বিরুদ্ধে পারস্পরিক সহযোগিতার জন্য কুরাইশ ও ইহুদিদের একটি চুক্তি করে।  মদিনা ফিরে আসার পর কাব মুসলিম নারীদের বিরুদ্ধে অশ্লীল কবিতা রচনা শুরু করে।  কাব বিন আশরাফের কর্মকাণ্ডের এক পর্যায়ে মুহাম্মদ কাবকে হত্যার নির্দেশ দেন।মুহাম্মদ ইবনে মাসলামা এই দায়িত্ব নেন এবং কয়েকজন সাহাবি তার সাহায্যে এগিয়ে আসেন। এরপর রাতের বেলা কাবকে হত্যা করা হয়।   আরও দেখুন   আসমা বিনতে মারওয়া  আবু আফাক  সূরা আল-কাওসার   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:৬২৪-এ মৃত্যু বিষয়শ্রেণী:৭ম শতাব্দীর ইহুদি বিষয়শ্রেণী:নিহত ইহুদি বিষয়শ্রেণী:বনু নাদির বিষয়শ্রেণী:আরবের ইহুদি গোত্রের ইহুদি বিষয়শ্রেণী:মধ্যযুগীয় ইহুদি কবি বিষয়শ্রেণী:নিহত লেখক বিষয়শ্রেণী:আরবি ভাষার কবি বিষয়শ্রেণী:ইসলাম-পূর্ব আরব কবি বিষয়শ্রেণী:ইসলামপূর্ব আরব কবি
মারি-সেগোলেন রোয়াইয়ালএই ফরাসি ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। () (জন্ম ২২শে সেপ্টেম্বর, ১৯৫৩, ডাকার, সেনেগাল, ফরাসি পশ্চিম আফ্রিকা) একজন ফরাসি রাজনীতিবিদ। তিনি পোয়াতু-শারন্ত প্রাদেশিক কাউন্সিলের সভাপতি, ফরাসি জাতীয় সংসদের প্রাক্তন সদস্য, একজন প্রাক্তন ফরাসি মন্ত্রী এবং রাজনৈতিক দল পার্তি সোসিয়ালিস্ত (Parti Socialiste "সমাজতান্ত্রিক দল")-এর একজন প্রভাবশালী সদস্য। ২০০৬ সালের ১৬ই নভেম্বর পার্তি সোসিয়ালিস্তের সদস্যরা তাকে ২০০৭ সালের ফরাসি রাষ্ট্রপতি নির্বাচনের জন্য প্রার্থী হিসেবে মনোনয়ন দেয়। ফ্রান্সের কোন বড় দলের ইতিহাসে তিনিই প্রথম মহিলা প্রার্থী ছিলেন।  ২০০৭ সালের ফ্রান্সের রাষ্ট্রপতি নির্বাচনের ভোটাভুটির প্রথম পর্বে সেগোলেন রোয়াইয়াল দ্বিতীয় হন এবং দ্বিতীয় পর্বে নিকোলা সার্কোজির সাথে প্রতিদ্বন্দ্ব্বিতার জন্য বাছাই হন। দ্বিতীয় পর্বে তিনি ৪৬.৯৪% ভোট পেয়ে সামান্য ব্যবধানে সার্কোজির কাছে পরাজিত হন।  টীকা   তথ্যসূত্র   বিষয়শ্রেণী:ফরাসি রাজনীতিবিদ বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি সমাজতন্ত্রী বিষয়শ্রেণী:২১শ শতাব্দীর ফরাসি নারী রাজনীতিবিদ
নেদারল্যান্ডস এন্টিলস ফুটবল ইউনিয়ন (, ; এছাড়াও সংক্ষেপে এনএভিইউ নামে পরিচিত) নেদারল্যান্ডস এন্টিলসের ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯৫৮ সালের ৫ই সেপ্টেম্বর তারিখে আরুবা ফুটবল ফেডারেশন, কুরাকাও ফুটবল অ্যাসোসিয়েশন এবং বোনের ফুটবল ফেডারেশনের একত্রীকরণের মাধ্যমে প্রতিষ্ঠিত হয়েছিল। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করেছিল, এর পাশাপাশি প্রতিষ্ঠার ৩ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করেছিল; ২০১১ সালের ৫ই ফেব্রুয়ারি তারিখে বিলুপ্ত হওয়ার পূর্ব পর্যন্ত এই সংস্থাটি উভয় সংস্থার সদস্য ছিল। এই সংস্থার সদর দপ্তর নেদারল্যান্ডস এন্টিলসের ছিল।  এই সংস্থাটি নেদারল্যান্ডস এন্টিলসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নেদারল্যান্ডস এন্টিলস চ্যাম্পিয়নশিপ এবং বনেয়ার লীগের মতো প্রতিযোগিতার সকল কার্যক্রম পরিচালনা করতো।  তথ্যসূত্র  বহিঃসংযোগ  বিষয়শ্রেণী:নেদারল্যান্ডস এন্টিলস ফুটবল ইউনিয়ন বিষয়শ্রেণী:১৯৫৮-এ নেদারল্যান্ডস এন্টিলসে প্রতিষ্ঠিত বিষয়শ্রেণী:১৯৫৮-এ প্রতিষ্ঠিত ক্রীড়া সংস্থা বিষয়শ্রেণী:নেদারল্যান্ডস এন্টিলসের ক্রীড়া নিয়ন্ত্রণ সংস্থা বিষয়শ্রেণী:নেদারল্যান্ডস এন্টিলসের ফুটবল পরিচালনা পরিষদ বিষয়শ্রেণী:কনকাকাফের সদস্য
বিস্কুট হলো ময়দা-ভিত্তিক এক প্রকার খাদ্য। উত্তর আমেরিকার বাইরে বিস্কুট সাধারণত শক্ত, চেপ্টা এবং ঈস্ট ছাড়াই তৈরি করা হয়ে থাকে; উত্তর আমেরিকায় বিস্কুট নরম হয় এবং ঈস্টযোগে তৈরি করা হয়ে থাকে।   অর্থের বিভিন্নতা    কমনওয়েলথ দেশসমূহ এবং আয়ারল্যান্ডে বিস্কুট হলো এক প্রকার ছোট সেঁকা খাদ্যপণ্য, যা মার্কিন যুক্তরাষ্ট্র এবং অধিকাংশ ইংরেজিভাষী কানাডায় "কুকি" বা "ক্র্যাকার" নামে পরিচিত। যুক্তরাজ্য, আইল অফ ম্যান, এবং আয়ারল্যান্ডে বিস্কুট শক্ত এবং নোনতা বা মিষ্টিও হতে পারে, যেমন চকলেট বিস্কুট, ডাইজেস্টিভ, হবনব, জিঞ্জার নাটস, রিচ টি, শর্টব্রেড, বারবন এবং কাস্টার্ড ক্রিম। কমনওয়েলথ দেশসমূহ এবং আয়ারল্যান্ডে "কুকি" শব্দটি সাধারণত কেবল এক প্রকারের বিস্কুটকে বোঝায় (চকোলেট চিপস বা কিসমিসযুক্ত মিষ্টি বিস্কুট); তবে এটি স্থানীয়ভাবে নির্দিষ্ট ধরনের বিস্কুট বা রুটিও বোঝাতে পারে। একইভাবে "ক্র্যাকার" কেবল একটি পাতলা এবং শুষ্ক "পনিরের বিস্কুট" বোঝাতে পারে।  মার্কিন যুক্তরাষ্ট্র এবং ইংরেজিভাষী কানাডার কিছু অংশে "বিস্কুট"কে এক প্রকার কেক হিসাবে বোঝায়, যা কিছুটা বনরুটির মতো হয়ে থাকে। বেকিং পাউডার অথবা বাটার মিল্ক, বেকিং সোডা ব্যবহার করে এগুলি গাঁজানো হয়।   চিত্রশালা    তথ্যসূত্র    বহিঃসংযোগ   বিষয়শ্রেণী:খাদ্যের ধরন বিষয়শ্রেণী:ইউরোপীয় রন্ধনশৈলী বিষয়শ্রেণী:বিস্কুট বিষয়শ্রেণী:ব্রিটিশ রন্ধনশৈলী
thumb|দাপ্তরিক প্রতিকৃতি, ২০১৯ জেমস রজার কার্টলিজ (জন্ম ৩০ এপ্রিল ১৯৭৪) একজন ব্রিটিশ কনজারভেটিভ পার্টির রাজনীতিবিদ। তিনি ২০১৫ সাল থেকে সাউথ সাফোকের সংসদ সদস্য (এমপি) এবং ২০২৩ সাল থেকে প্রতিরক্ষা সংগ্রহের প্রতিমন্ত্রী হিসেবে দায়িত্ব পালন করছেন। তিনি ২০২২ থেকে ২০২৩ সাল পর্যন্ত ট্রেজারির এক্সচেকার সেক্রেটারি এবং ২০২১ থেকে ২০২২ সালের মধ্যে সংসদীয় আন্ডার সেক্রেটারি অফ জাস্টিস হিসেবে দায়িত্ব পালন করেছেন।   প্রাথমিক জীবন এবং শিক্ষা  জেমস কার্টলিজ ৩০ এপ্রিল ১৯৭৪ সালে জন্মগ্রহণ করেন। তিনি কুইন এলিজাবেথ স্কুলে শিক্ষিত হন,  যেটি একটি বিস্তৃত ছিল যখন তিনি যোগদান করেছিলেন কিন্তু ইতিহাসের বেশিরভাগ সময়ই উত্তর-পশ্চিম লন্ডনের চিপিং বার্নেটের বাজারের শহরে ছেলেদের জন্য একটি রাষ্ট্রীয় ব্যাকরণ স্কুল ছিল, যার পরে ম্যানচেস্টার বিশ্ববিদ্যালয়।, যেখানে তিনি অর্থনীতি অধ্যয়ন করেন। কার্টলিজ পার্লামেন্টে প্রবেশের আগে একটি এসএমই চালাতেন, শেয়ার টু বাই লিমিটেড প্রতিষ্ঠা করেন,  একটি শেয়ার্ড মালিকানা সম্পত্তি পোর্টাল এবং লন্ডন হোম শো-এর হোস্ট, প্রথমবারের ক্রেতাদের জন্য একটি প্রধান অনুষ্ঠান।   তথ্যসূত্র   বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৭৪-এ জন্ম
thumb|থার্মোডাইনামিকসের দ্বিতীয় নীতিটি নির্ধারণ করে যে তাপ কেবলমাত্র একটি গরম বস্তু থেকে ঠাণ্ডা বস্তুতে প্রবাহিত হতে পারে, ফুরিয়ার আইন পরিমাণগতভাবে তাপমাত্রায় প্রবাহ এবং স্থানিক এবং অস্থায়ী পরিবর্তনের মধ্যে সম্পর্ককে সংশোধন করে। মাধ্যম দ্বারা তাপ পরিবহন বা শক্তি স্থানান্তর একটি যোগাযোগ-ভিত্তিক তাপ স্থানান্তর প্রক্রিয়া যে পদ্ধতিতে পদার্থের অণুগুলো তাদের নিজস্ব স্থান পরিবর্তন না করে শুধু স্পন্দনের মাধ্যমে এক অণু তার পার্শ্ববর্তী অণুকে তাপ প্রদান করে পদার্থের উষ্ণতর অংশ থেকে শীতলতর অংশে তাপ সঞ্চালিত করে সেই পদ্ধতিকে পরিবহন বলে।  তাপ পরিবহনের জন্য জড় মাধ্যমের প্রয়োজন হয়। এ পদ্ধতিতে পদর্থের উষ্ণতর অণুগুলো তাপ গ্রহণ করে নিজের অবস্থানে থেকে স্পন্দিত হতে থাকে। এ স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে, সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চারিত করে। যে মাধ্যমের অণুগুলো যত বেশি সুদৃড় সেখানে তাপ শক্তি পরিবহন তত বেশি হয়ে থাকে। কঠিন পদার্থের মধ্যদিয়ে তাপের পরিবহন সবচেয়ে বেশি হয়, তরলে তার চেয়ে কম, বায়বীয় পদার্থে অত্যন্ত কম এবং শূণ্যস্থানে কোন পরবহণ হয় না। যেমন- একটি ধাতব দণ্ডের এক প্রান্ত আগুনে অন্য প্রান্ত হাতে ধরে রাখলে কিছুকক্ষণ পরেই হাতে বেশ গরম বোধ হয়। দণ্ডের যে প্রান্ত আগুনের মধ্যে আছে সেই অংশের অণুগুলো আগুন থেকে তাপ গ্রহণ করে নিজের অবস্থানে থেকে স্পন্দিত হতে থাকে। এই স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে। সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চারিত করে। এভাবে তাপ দণ্ডের উষ্ণতর অংশ থেকে শীতলতর অংশে সঞ্চারিত হওয়ার পদ্ধতিই পরিবহন।   তথ্যসূত্র   মাধ্যমিক পদার্থবিজ্ঞান বই (অধ্যায়-১১; পৃষ্ঠা-১৫৮) বিষয়শ্রেণী:অসম্পূর্ণ পদার্থবিজ্ঞান নিবন্ধ বিষয়শ্রেণী:তাপ সঞ্চালন বিষয়শ্রেণী:ভৌত রাশি বিষয়শ্রেণী:পরিবহন ঘটনা
বাংলাদেশ  কর্মচারী  কল্যাণ  বোর্ড বাংলাদেশের সরকারি কর্মচারীদের কল্যাণের জন্য গঠিত একটি সরকারি বোর্ড। এর সদরদপ্তর রাজধানী ঢাকায় অবস্থিত। এই বোর্ডের নেতৃত্বে আছেন মহাপরিচালক জনাব কাজী এনামুল হাসান এনডিসি।   ইতিহাস  বাংলাদেশ কর্মচারী কল্যাণ বোর্ড ২০০৪ সালের ২৯ জানুয়ারি প্রতিষ্ঠিত হয়। ২০১৩ সালে জামায়াতে ইসলামী বাংলাদেশ ও হেফাজতে ইসলাম বাংলাদেশের বিক্ষোভকারীরা দিলকুশার ডিপোতে রাখা বোর্ডের ৫৩টি বাস ক্ষতিগ্রস্ত করে। বাংলাদেশ কর্মচারী কল্যাণ বোর্ড (সংশোধন) আইন, ২০১৩ সালে পাসের মাধ্যমে বোর্ডের কার্যক্রম হালনাগাদ করা হয়।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:২০০৪-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন
thumb|right|400px|রাজস্থানে ভরতপুর জেলার অবস্থান: মানচিত্রে চিহ্নিত ৩০ নং জেলা।  ভরতপুর জেলা পশ্চিম ভারতের রাজস্থান রাজ্যের একটি জেলা,  এছাড়াও এটি জাট রাজ্য নামেও পরিচিত। ভরতপুর নগর হল জেলাটির সদর ও বিভাগীয় সদর দপ্তর। ভরতপুর জেলা ভারতের জাতীয় রাজধানী অঞ্চলের অংশ।  ইতিহাস   যখন ভারতপুর একটি দেশীয় রাজ্য ছিল, তখন এটি ছিল একমাত্র রাজনৈতিক সংস্থা, যার চার্টের রঙের পতাকা ছিল।  প্রথম ব্যক্তি হিসাবে রাজ্য বোর্ডের শীর্ষস্থানীয় ব্যক্তি এবং জেলাটি থেকে প্রথম আইএএস কর্মকর্তা ছিলেন উত্তরপ্রদেশ ক্যাডারের ১৯৮৫ ব্যাচের দীপক ত্রিবেদী।  ভূগোল জেলার মোট আয়োতন ৫,০৬৬ বর্গ কিমি। সীমানা: উত্তরে হরিয়ানার এনইউএল জেলা, পূর্বে উত্তরপ্রদেশের মথুরা ও আগ্রা জেলা, দক্ষিণে ধৌলপুর জেলা, দক্ষিণ-পশ্চিমে কারৌলি, পশ্চিমে দৌসা এবং উত্তর-পশ্চিমে আলওয়ার জেলা।  তিনটি নদী, বন গঙ্গা, রূপারেল ও গম্ভীর জেলার পার্শ্ববর্তী। জয়পুর জেলায় বন গঙ্গা উৎপন্ন হয়ে উত্তরাঞ্চলীয় যমুনা নদীতে মিলিত হয় দাউসা ও ভারতপুর জেলার মধ্য দিয়ে প্রবাহিত হয়ে। গাম্ভীরা নদী কারাউলী জেলার পচানা বাঁধ থেকে শুরু হয় এবং বায়ানা তহসিলের বন গঙ্গার সাথে মিলিত হয়। রূপারেল নদী আলয়ার জেলার পাহাড় থেকে উৎপন্ন হয়ে ভরতপুর জেলার কামান তহসিলের প্রবেশ করে।   বিভাগ  ভারতপুর জেলার দশটি রাজস্ব উপবিভাগ এবং ১১ টি তেহসিল রয়েছে। ৯ টি রাজস্ব উপবিভাগ ও তেহসিলের নাম ও সীমানা একই রয়েছে, তবে  কেবলমাত্র উইর উপবিভাগটি উইর তহসিল ও ভূসওয়ার তহসিলে বিভক্ত। অন্যান্য দশটি তেহসিলগুলি হল: বায়ানা, ভরতপুর, দেগ, কামান, কুমার, নাদবাই, নগর, পাহাড়ী, উচচেন এবং রূপওয়াস (রূপবাস)। জনসংখ্যার উপাত্ত   ২০১১ সালের আদমশুমারি অনুসারে ভারতপুর জেলার জনসংখ্যা ছিল ২৫,৪৯,১২১ জন, যা প্রায় কুয়েতের বা মার্কিন যুক্তরাষ্ট্রের নেভাডা রাজ্যের জনসংখ্যার সমান। এটি জনসংস্যার হিসাবে ভারতের জেলাগুলির মধ্যে ১৬৬ তম স্থান অধিকার করে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গ কিলোমিটারে (১,৩০০/বর্গ মাইল) ৫০৩ জন। ২০০১-২০১১ দশকে জেলাটির জনসংখ্যা বৃদ্ধির হার ২১.৩২% ছিল। ভরতপুর জেলায় প্রতি ১০০০ জন পুরুষ প্রতি নারীর সংখ্যা ৮৭৭ জন এবং জেলাটির সাক্ষরতার হার ৭১.১৬%।  সংস্কৃতি  উল্লেখযোগ্য ব্যক্তিত্ব  মহারাজা সূর্য মাল (ফেব্রুয়ারি ১৭০৭ - ২৫ ডিসেম্বর ১৭৬৩) ভারতপুরের জাট শাসক ছিলেন।  আচার্য রাজেন্দ্রাসুরি (১৮২৬-১৯০৫), জৈন সংস্কারক জন্মতপুরে জন্মগ্রহণ করেন।  নাটওয়ার সিং (জন্ম ১৯৩১), প্রাক্তন পররাষ্ট্রমন্ত্রী।  জগন্নাথ পাহাড়ীয়া (জন্ম ১৯৩২), রাজস্থানের সাবেক মুখ্যমন্ত্রী ও হরিয়ানার সাবেক গভর্নর।  তথ্যসূত্র  বহিঃসংযোগ    Bharatpur History    বিষয়শ্রেণী:রাজস্থানের জেলা বিষয়শ্রেণী:ভরতপুর জেলা
স্টরমন্ট বা সিভিল সার্ভিস ক্রিকেট ক্লাব গ্রাউন্ড হল উত্তর আয়ারল্যান্ডের বেলফাস্টে অবস্থিত একটি আন্তর্জাতিক ও ফার্স্ট ক্লাস ক্রিকেটের ক্রিকেট মাঠ। এটি উত্তর আয়ারল্যান্ড সিভিল সার্ভিস ক্রিকেট দলের ও আয়ারল্যান্ড দলের ঘরের মাঠ।  আন্তর্জাতিক ক্রিকেট আয়ারল্যান্ডের চারটি একদিনের আন্তর্জাতিক ক্রিকেটের মাঠগুলির মধ্যে অন্যতম এটি। ১৯৪৯ এ প্রতিষ্ঠা হলেও, ২০০৬ সালের জুন মাসে প্রথম আন্তর্জাতিক খেলা হয়, আয়ারল্যান্ড ও ইংল্যান্ডের মধ্যে।  ২০০৭ খ্রিস্টাব্দে এই মাঠে ভারত ও দক্ষিণ আফ্রিকার মধ্যে একটি তিন ম্যাচের ওডিআই সিরিজ খেলা হয়।  ২০০৮ আইসিসি বিশ্ব টুয়েন্টি২০ বাছাইপর্বের খেলাগুলো এই মাঠে সংঘটিত হয়।  ২০১৫ আইসিসি বিশ্ব টুয়েন্টি২০ বাছাইপর্বের খেলাগুলো এই মাঠে সংঘটিত হয়।  আন্তর্জাতিক রেকর্ডসমূহ ব্যাটিং (সেঞ্চুরি) ৭টি ওডিআই সেঞ্চুরি এখানে হয়েছে:-   নং  স্কোর  খেলোয়াড়  দল  বল  প্রতিপক্ষ  তারিখ  ফলাফল  ১  ১১৩  মার্কাস ট্রেসকোথিক     ১১৪     জয় ২  ১০১  জুনায়েদ সিদ্দিকী     ১২৩    হার ৩  ১০৮  উইলিয়াম পোর্টারফিল্ড    ১১৬      জয় ৪  ১০৯  পল স্টার্লিং   ১০৭      হার ৫  ১০৫* এড জয়েস   ১৩৫    জয় ৬  ১৬০*   ১৪৮    জয় ৭  ১০১  মোহাম্মাদ শেহজাদ     ৮৮      জয়  বোলিং (এক ইনিংসে ৫ উইকেট) ওডিআই  নং বোলার  তারিখ  দল প্রতিপক্ষ ইন ও র উই ফলাফল  ১  গুলবাদিন নায়েব                 আফগানিস্তান জয়ী ২  টিম মুর্তাঘ                আয়ারল্যান্ড জয়ী  টি২০ আন্তর্জাতিক  নং বোলার  তারিখ  দল প্রতিপক্ষ ইনওরউই ফলাফল  ১  ইলিয়াস সানি                 বাংলাদেশ জয়ী  তথ্যসূত্র  বিষয়শ্রেণী:উত্তর আয়ারল্যান্ডের ক্রিকেট মাঠ
"This page is about … and is not to be confused with …"  is a template for noting other uses when there could be confusion with another topic.    →    →    →   For cases requiring custom text, use  instead:   →   If the page's Wikidata item has the property of being an instance of "human", then the template will try to replace "It" in "It is not to be confused with" with a more appropriate pronoun, based on the value of the "sex or gender" property of the item.
১৯৮৫ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৬৫টি চলচ্চিত্র মুক্তি পায়।   মুক্তিপ্রাপ্ত চলচ্চিত্র সমূহ   মুক্তির  তারিখ চলচ্চিত্র পরিচালক অভিনয়ে ধরন টীকা তথ্যসূত্র জুলাই  ১২  মিস ললিতা  জিল্লুর রহমান   ওয়াসিম, রোজিনা  রোমান্স      দহন  শেখ নিয়ামত আলী  হুমায়ুন ফরীদি, ববিতা, ডলি আনোয়ার, আবুল খায়ের  সামাজিক  ৩টি বিভাগে জাতীয় চলচ্চিত্র পুরস্কার অর্জন করে  নান্টেস থ্রি কন্টিনেন্টাল উৎসবে প্রদর্শিত হয়     মা ও ছেলে  কামাল আহমেদ  শাবানা, আলমগীর, রেহানা জলি সামাজিক  ৩টি বিভাগে জাতীয় চলচ্চিত্র পুরস্কার অর্জন করে     রামের সুমতি  শহীদুল আমিন  জয়, ববিতা, প্রবীর মিত্র  সামাজিক  শরৎচন্দ্র চট্টোপাধ্যায় রচিত রামের সুমতি গল্প অবলম্বনে নির্মিত  ২টি বিভাগে জাতীয় চলচ্চিত্র পুরস্কার অর্জন করে     তিন কন্যা  শিবলি সাদিক  চম্পা, ববিতা, সুচন্দা, সোহেল রানা, ইলিয়াস কাঞ্চন  সামাজিক  ব্লকব্লাস্টার হিট  ২টি বিভাগে জাতীয় চলচ্চিত্র পুরস্কার অর্জন করে    সুরুজ মিয়া  কাজল আরেফিন  তারিক আনাম খান, রোজিনা, সুবর্ণা মুস্তাফা, রাইসুল ইসলাম আসাদ  সামাজিক      প্রেমিক  মঈনুল হোসেন  ববিতা, জাফর ইকবাল, নূতন  রোমান্স  ৩টি বিভাগে জাতীয় চলচ্চিত্র পুরস্কার অর্জন করে     সাহেব  নারায়ণ ঘোষ মিতা  রোজিনা,  ফারুক,  আনোয়ার হোসেন ও খলিল       শুভরাত্রি  সি বি জামান    সামাজিক      অন্যায় অবিচার  শক্তি সামন্ত  মিঠুন চক্রবর্তী, রোজিনা, নূতন সামাজিক, অ্যাকশন  হিন্দি ভাষায়ও নির্মিত    আরও দেখুন    ১৯৮৪ সালের বাংলাদেশী চলচ্চিত্রের তালিকা  ১৯৮৬ সালের বাংলাদেশী চলচ্চিত্রের তালিকা  বাংলাদেশের চলচ্চিত্র  ঢালিউড   তথ্যসূত্র    বহিঃসংযোগ   ইন্টারনেট মুভি ডেটাবেজে বাংলাদেশী চলচ্চিত্র   বিষয়শ্রেণী:বছর অনুযায়ী বাংলাদেশী চলচ্চিত্রের তালিকা বিষয়শ্রেণী:১৯৮৫-এ বাংলাদেশ
জুয়াইন ইবনে মালিক (বা আত-তামিমি) (আরবি: جُوَین بن مالِک) কারবালার যুদ্ধ-এ শহীদ হন।   কারবালার যুদ্ধে  তিনি মূলত উমর ইবনে সাদ-এর সেনাবাহিনীর একজন সদস্য হিসেবে কারবালায় যুদ্ধ করতে আসেন হুসাইন ইবনে আলির বিরুদ্ধে। কিন্তু যখন তিনি দেখলেন যে উবাইদুল্লাহ ইবনে জিয়াদ হুসাইনের শান্তিপূর্ণ প্রস্তাব গ্রহণ করেননি এবং যুদ্ধ শুরু হয়ে গেছে, তখন তিনি রাতের অন্ধকারে তাঁর গোত্রের আরও কয়েকজনকে নিয়ে হুসাইনের শিবিরে যোগ দেন। এই দলের সদস্য সংখ্যা সাতজন বলে বর্ণিত হয়েছে। আশুরার দিনে, ইবনে সাদের বাহিনীর প্রথম আক্রমণে তিনি শহীদ হন।  তাঁর নাম জিয়ারাত আল-শুহাদা গ্রন্থে উল্লেখ করা হয়েছে: “জুয়াইন ইবনে মালিক আদ-দুবাইয়ের প্রতি শান্তি বর্ষিত হোক।”   সূত্র   বিষয়শ্রেণী:৬০০-এর দশকে জন্ম বিষয়শ্রেণী:হুসাইনীয় বিষয়শ্রেণী:৬৮০-এ মৃত্যু বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:হোসাইন ইবনে আলী